Unionin yleisen tuomioistuimen tuomio (seitsemäs jaosto) 13.9.2012 – National Lottery Commission vastaan SMHV – Mediatek Italia
ja De Gregorio (Kättä esittävä merkki)
(asia T-404/10)
Yhteisön tavaramerkki – Mitättömyysmenettely – Kättä esittävä yhteisön kuviomerkki – Asetuksen (EY) N:o 207/2009 53 artiklan 2 kohdan c alakohta – Aikaisemman, kansallisella oikeudella suojatun tekijänoikeuden olemassaolo – Todistustaakka – Kansallisen oikeuden soveltaminen SMHV:n toimesta – Valvonta)
1.                     Yhteisön tavaramerkki – Menettelysäännökset – Tosiseikkojen tutkiminen viran puolesta – Mitättömyysmenettely – Tutkimisen
rajoittaminen esitettyihin kanneperusteisiin – Virasto arvioi sen, ovatko tosiseikat, joihin on vedottu, paikkansapitäviä
ja mikä on esitettyjen seikkojen todistusarvo (Neuvoston asetuksen N:o 207/2009 76 artikla) (ks. 20 kohta)
2.                     Yhteisön tavaramerkki – Luopuminen, menettäminen ja mitättömyys – Ehdolliset mitättömyysperusteet – Tavaramerkin käyttö voidaan
kieltää aikaisemman oikeuden perusteella – Tekijänoikeus – Kättä esittävä kuviomerkki (Neuvoston asetuksen N:o 207/2009 53
artiklan 2 kohdan c alakohta) (ks. 33–41 kohta)
Aihe
Kanne, joka on nostettu SMHV:n ensimmäisen valituslautakunnan 9.6.2010 tekemästä päätöksestä (asia R 1028/2009-1), joka koskee
yhtäältä Mediatek Italia Srl:n ja Giuseppe de Gregorion ja toisaalta National Lottery Commissionin välistä mitättömyysmenettelyä
Ratkaisu
1)
Sisämarkkinoiden harmonisointiviraston (tavaramerkit ja mallit) (SMHV) ensimmäisen valituslautakunnan 9.6.2010 tekemä päätös
(asia R 1028/2009-1) kumotaan.
2)
SMHV velvoitetaan korvaamaan oikeudenkäyntikulut, mukaan lukien kulut, joita National Lottery Commissionille on aiheutunut
asian käsittelystä valituslautakunnassa.